මේ අනුව වෛද්‍යවරයා නැවතත් පොලිසිය අමතා උපදෙස් දෙමින් දසුන් මේ තරම් වතුර බිව්වේ ඇයිද යන්න ගැන සොයා බලන්නැයි නියෝග කළේය. ඒ සම්බන්ධයෙන් දසුන්ගේ සුළු පියා පවසා තිබුණේ පිළිගත හැකි කරුණකි. එනම් දසුන්ට කැස්සට දුන් බෙහෙත් ඔහු අප්‍රිය කළ නිසා ඔහුට බලෙන් පෙවීමට සිදුවූ බවත් තිත්ත යන්න පුළුවන් තරම් වතුර බොන්නැයි තමන් බලකර සිටි බවත්ය. මී ළගට වෛද්‍යවරයා දසුන්ගෙන් ලබාගත් මෘදු පටක කොටස් අන්වීක්ෂීය පරීක්ෂාවට ලක්කළේය. එහිදී එම පටක ආශ්‍රිතව හිමෝසිඩෙරින් නම් සංඝටකය පවතින බව හඳුනාගත හැකි විය. හිමෝසිඩෙරින් නිපදවෙන්නේ රුධිර නාළවලින් රුධිරය පිටතට වහනය වීමෙන් එහි ඇති හිමෝග්ලොබින් බිඳීයාම නිසාය. එසේම එය සිදුවීමට රුධිරය වහනය වී දින තුනක කාලයක් ගත විය යුතුය. දසුන් මියයන විට ඔහුට පහරදීම සිදුකර දින තුනකට වැඩි කාලයක් ගතව ඇති බව මෙයින් පැහැදිලි විය.
දසුන්ගෙන් ලබාගත් මෘදු පටක කොටස් අන්වීක්ෂීය පරීක්ෂාවට ලක්කළ පසු හඳුනාගත්තේ කුමක්ද
පටක ආශ්‍රිතව හිමෝසිඩෙරින් නම් සංඝටකය පවතින බව